Donkies as 'veldwagters' vir beeste ingespan | Netwerk24
Skote het Saterdagoggend by die Kaapstad Internasionale Lughawe geklap toe diewe vir die polisie en veiligheidspersoneel probeer vlug het.
Stanfield in hegtenis oor 'gesteelde voertuig'
Die vermeende leier van die 28-bende in Beacon Valley, Mitchells Plain, en nou ook die man wat glo dieselfde bende in Valhalla Park, Bishop Lavis, lei, is Vrydag deur die polisie in hegtenis geneem.
2 rowers mét buit gevang
Twee rowers wat 'n paartjie in hul huis in Plumstead vasgebind en met messe gedreig het terwyl hulle die huis geplunder het, is Vrydag kort ná die aanval in hegtenis geneem.
Hoogtepunte: Haaie 33 Leeus 24
Die Haaie het Saterdagmiddag hul plek in die Curriebekereindstryd bespreek.
Ox voor groot uitdaging, maar nié op rugbyveld
Is die Cheetahs se Springbokstut Ox Nche 'n ewe goeie motorbestuurder as 'n rugbyspeler?
Kiwi's kan agterbly in Japan ná WB2019
Verskeie voorste All Blacks kan moontlik ná volgende jaar se Wêreldbeker in Japan daar agterbly om klubrugby te speel, berig RugbyPass.
Sensus-atlas beeld die verlede uit
Gustaf Pienaar vertel van 'n paar dorpsbiblioteke waarin hy al op vakansiereise rondge-snuffel het.
Bly maar eerlik in jou verband-aansoek
Probeer bly die beste geweer, maar só ook eerlikheid.
Telkom het begin om van die nuwe datareëls soos vereis deur die Onafhanklike Kommunikasieowerheid van Suid-Afrika (Okosa) toe te pas.
Speel die hond dan siek?
Ek wonder of die Ruiter in Swart, Vonk de Ridder, Volksblad lees.
Beweegruimte in dié saak het Trump nie juis
As daar één saak is wat pres. Donald Trump se visie van die internasionale politiek illustreer, is dit sy hantering van die dood van 'n uitgeweke Saoedi-Arabiese joernalis, Jamal Khashoggi.
Dit was 'n Saterdag. In Pretoria. In die vroeë 1980's. Presies watter jaar sal ek nou nie sê nie.
Mary Poppins kom dans weer ná 25 j.
Supercalifragilisticexpialidocious! Ná 25 jaar keer Mary Poppins, die geliefde oppasser van die Banks-kinders, terug na Londen. Dié keer kyk sy na hul kinders.
Ballet en pantsula trou
Klassieke ballet en pantsula saam in 'n produksie klink vergesog. Ook die vermenging van wit tutu's met helderkleurige flamenco-uitrustings en skraps geklede kontemporêre dansers. Dit is presies wat dansliefhebbers in twee speelvakke kort ná mekaar i
Coetzee altyd op die snykant
Die kunstenaar moet homself wees en vreugde daarin vind, het die kunstenaar Christo Coetzee geglo. Johan Myburg het die oorsig van Coetzee se werk The Safest Place is the Knife's Edge – Christo Coetzee in die Standard Bank-galery in Johannesburg besi
KYK: Armand smeul voor die stoof
Die hartebreker en akteur Armand Aucamp se kookboek, Armand kook kaal, is eersdaags op die rakke. "Die oorsprong van die kookboek was eintlik heel toevallig," sê Aucamp terwyl hy sy weergawe van 'n faux-aartappelslaai berei – hy gebruik blomkool pleks van aartappels.
Donkies as 'veldwagters' vir beeste ingespan
Deur Marietie Louw-Carstens 15 April 2016 18:34
Paul Vhovha, 'n veewagter by die ZZ2-tamatieplaas in Mooketsi se veeboerdery, hou 'n wakende oog oor die donkies wat die Pinzgauer-beeste se kalfies teen jakkalse beskerm. Foto: ZZ2
: Van die veertig donkies wat by die ZZ2-tamatieplaas in Mooketsi se veeboerdery, ingespan word om Pinzgauer-beeste se kalfies te beskerm. Paul Vhovha, 'n veewagter, pas die donkies en beeste op. Foto: ZZ2
"O die donkie, o die donkie, die donkie is 'n wonderlike ding," veral in Limpopo waar hulle gebruik word om beeskalfies teen jakkalse te beskerm. Foto: ZZ2
Die donkie is inderdaad " 'n wonderlike ding", soos in die bekende liedjie van die sanger Chris Blighnaut – veral in Limpopo waar hulle nou selfs ingespan word om beeste op te pas.
'n Kudde donkies by die bekende ZZ2-tamatieplaas in Mooketsi naby Tzaneen, word gebruik om die kalfies van die Pinzgauer-stoetbeeste teen jakkalse te beskerm.
Paul Bester, bestuurder van ZZ2 se veeboerdery, sê kalfseisoen is elke jaar van April tot einde Mei en weer in Oktober en November. Dit is veral in dié maande dat die donkies gebruik word om jakkalse weg te hou van die pasgebore kalfies.
Die donkies en die koeie wei gedurende die kalfseisoen saam in die veld. Jakkalse is geneig om die pasgebore kalfies aan te val.
"Die donkies jaag nie die jakkalse fisiek weg nie, hul blote teenwoordigheid maak die jakkalse skrikkerig en laat hulle wegbly," sê Bester.
Volgens hom is daar verskeie teorieë oor hoekom die jakkalse lugtig is vir die donkies.
"Ons vermoed dit is weens die toonhoogte van die donkies se gebalk. Die jakkalse kies veral die hasepad in die nag wanneer die donkies balk," sê Bester.
Pinzgauers is 'n Europese beesras en het 'n geneigdheid om van die kudde af te dwaal en op hul eie te wei. Koeie wat kalf gaan lê gewoonlik alleen en dít maak hulle kwesbaar vir jakkalse.
Bester sê weens die droogte is daar nou meer jakkalse as gewoonlik in die veld.
"Ek het al gesien hoe 'n trop van drie tot sewe jakkalse 'n koei aanval wat besig is om te kalf. Die kalfie het geen verweer nie en die koei is uitgelewer."
Verskeie klein wildsoorte kom voor in die bewaargebiede rondom die landerye by ZZ2.
Jakkalse word gesien as die "skoonmakers" van die veld omdat hulle onder meer die nageboortes van diere vreet. In die droogtetye is daar egter minder wild in die veld en dan hou die jakkalse 'n groter gevaar vir die beeste in.
ZZ2 het veertig donkies wat al die afgelope tien jaar gebruik word om beeste te beskerm. Sodra die kalfseisoen verby is, word die donkies van die beeste geskei, hoewel dit nie vreemd is dat donkies en beeste tradisioneel saam wei nie. "Donkies se geaardhede is beskermend. Hulle is gereeld 'vredemakers' wat bulle wat baklei, uitmekaar jaag," sê Bester.
Bester sê dit is belangrik vir ZZ2 om bewus te wees van bewaring en dit is natuurvriendelik om donkies in te span om "veewagters" vir die beeste te wees.